***Până pe 15 februarie trebuie efectuate următoarele raportări:***

**Situaţia eliberărilor pentru consum de ţigarete/ţigări şi ţigări de foi în luna ... anul ....** Se depune de către antrepozitarii autorizaţi, destinatarii înregistraţi sau importatorii autorizaţi pentru produse din grupa tutunului prelucrat.

**Situaţia eliberărilor pentru consum de tutun fin tăiat, destinat rulării în ţigarete/alte tutunuri de fumat în luna ... anul ....** Se depune de către antrepozitarii autorizaţi, destinatarii înregistraţi sau importatorii autorizaţi pentru produse din grupa tutunului prelucrat.

**Situația centralizatoare privind achizițiile/utilizările de produse accizabile și livrările de produse finite rezultate în luna ... anul ...**, pentru luna precedentă. Se depune de către operatorii economici care dețin autorizații de utilizator final (produse energetice, alcool etilic şi produse alcoolice).

**Situația centralizatoare privind achizițiile și livrările de produse accizabile pentru luna precedentă**. Se depune de către destinatarii înregistraţi şi reprezentanţii fiscali pentru achiziţiile şi livrările de produse accizabile.

**Situația privind operațiunile desfășurate în antrepozitul fiscal de producție de alcool și băuturi spirtoase pentru luna precedentă**. Se depune de către antrepozitarii autorizaţi pentru producţie produse accizabile.

**Situația privind operațiunile desfășurate în antrepozitul fiscal de producție de vinuri/bauturi fermentate/produse intermediare pentru luna precedentă**. Se depune de către antrepozitarii autorizaţi pentru producţie produse accizabile.

**Situația privind operațiunile desfășurate în antrepozitul fiscal de producție de bere pentru luna precedentă**. Se depune de către antrepozitarii autorizaţi pentru producţie produse accizabile.

**Situația privind operațiunile desfășurate în antrepozitul fiscal de producție tutunuri prelucrate pentru luna precedentă**. Se depune de către antrepozitarii autorizaţi pentru producţie produse accizabile.

**Situația privind operațiunile desfășurate în antrepozitul fiscal de producție de produse energetice pentru luna precedentă**. Se depune de către antrepozitarii autorizaţi pentru producţie produse accizabile.

**Situația privind operațiunile desfășurate în antrepozitul fiscal de depozitare pentru luna precedentă**. Se depune de către antrepozitarii autorizaţi pentru producţie produse accizabile.

**Jurnalele pentru luna precedentă privind livrările de combustibil destinat utilizării exclusiv pentru aviație sau navigaţie**. Trebuie depuse de către antrepozitarii autorizaţi pentru producţie/ depozitare.

**Jurnalele pentru luna precedentă privind achizițiile/ livrările de combustibil destinat utilizării exclusiv pentru aviație sau navigaţie**. Se depun de către antrepozitarii autorizați pentru depozitare.

**Situația privind privind livrările de produse accizabile în luna ... anul ... pentru luna precedentă**. Se depune de către operatorii economici care deţin autorizaţii de expeditor înregistrat.

**Evidența achiziționării, utilizării și returnării marcajelor pentru luna precedentă**. Se depune de către antrepozitarii autorizaţi, destinatarii înregistraţi şi importatorii autorizaţi de produse supuse marcării.

**Important!**Cu toate că nu este declarație fiscală, avocatnet.ro vă reamintește că, până pe 15 februarie, trebuie depusă [declarația INTRASTAT](https://www.avocatnet.ro/articol_47049/Intrastat-2018-Ce-praguri-se-vor-aplica-anul-viitor-%C8%99i-cum-se-va-face-raportarea.html), al cărei prag valoric este și în 2018 de **900.000 de lei**, atât pentru introducerile intracomunitare de bunuri, cât şi pentru expedierile intracomunitare de bunuri. Termenul-limită de transmitere a acestei declarații îl reprezintă întotdeauna data de 15 a lunii următoare celei de referință, chiar dacă într-o lună aceasta este o zi liberă, precum sâmbăta sau duminica. Totuși, declarația poate fi depusă online şi în prima zi lucrătoare care urmeaza datei de 15.

***Declarațiile cu termenul-limită în 26 februarie***

**Notificarea pentru încetarea aplicării sistemului TVA la încasare, Formularul 097**. Se depune de către persoanele impozabile care depășesc plafonul de 2.250.000 lei, de persoanele impozabile care renunță la aplicarea sistemului TVA la încasare. În ceea ce priveşte persoanele impozabile care aplică sistemul TVA la încasare şi care nu depăşesc în cursul unui an plafonul de 2.250.000 lei, dar care renunţă la aplicarea sistemului respectiv, prin opţiune, depun notificarea pentru ieşirea din sistem între data de 1 şi 25 ale oricărei luni.

**Declaraţia privind obligaţiile de plată la bugetul de stat, Formularul 100**. Se completează de plătitorii de impozite, taxe și contribuții sociale cărora le revin obligații de plată la bugetul stat. Declaraţia se depune în format electronic sau pe hârtie prin codificarea informaţiilor sub formă de cod de bare. Potrivit normelor în vigoare, contribuabilii mari şi contribuabilii mijlocii, precum şi sediile secundare ale acestora, au obligaţia depunerii prin mijloace electronice de transmitere la distanţă, prin accesarea site-ului www.e-guvernare.ro.

**Declarația privind impozitul pe profit, Formularul 101**. Se depune de către organizaţiile nonprofit, contribuabilii care obțin venituri majoritare din cultura cerealelor, a plantelor tehnice și a cartofului, pomicultură și viticultură.

**Declaraţia privind obligaţiile de plată a contribuţiilor sociale, impozitului pe venit si evidenţa nominală a persoanelor asigurate, Formularul 112**. Aceasta se depune pentru luna precedentă de către:

* persoanele fizice și juridice care au calitatea de angajatori sau sunt asimilate acestora, instituțiile prevăzute la art.136 lit. d) - f) din noul Cod  fiscal, precum și persoanele fizice care realizează în România venituri din salarii sau asimilate salariilor de la angajatori din state care nu intră sub incidența legislației europene aplicabile în domeniul securității sociale, precum și a acordurilor privind sistemele de securitate socială la care România este parte.
* persoanele fizice și juridice care au calitatea de angajatori, precum și entitățile asimilate angajatorului, care au calitatea de plătitori de venituri din activități dependente, instituțiile publice care calculează, rețin, plătesc și suportă contribuții sociale obligatorii în numele asiguratului, precum și orice plătitor de venituri de natură salarială sau asimilate salariilor.

**Declaraţia privind veniturile sub formă de salarii din străinătate obţinute de către persoanele fizice care desfăşoară activitate în România şi de către persoanele fizice române angajate ale misiunilor diplomatice şi posturilor consulare acreditate în România pentru luna precedentă, Formularul 224**. Se depune de către persoanele fizice care obţin salarii din străinătate pentru activităţi în România şi persoanele fizice române angajate ale misiunilor diplomatice şi posturilor consulare acreditate în România.

**Decontul de taxă pe valoarea adăugată, Formularul 300**. Se depune lunar, trimestrial, semestrial sau anual de persoanele impozabile înregistrate în scopuri de TVA conform art. 316 din noul Cod fiscal. Formularul se completează electronic cu ajutorul [programului ANAF](http://static.anaf.ro/static/10/Anaf/Declaratii_R/300.html).

**Decontul special de taxă pe valoarea adăugată pentru luna precedentă, Formularul 301**. Se completează de persoanele menționate în instrucțiunile de completare a formularului, pentru fiecare secțiune şi se întocmeşte în două exemplare, semnate şi ştampilate. Formularul se completează cu ajutorul [programului de asistenţă](https://www.anaf.ro/anaf/internet/ANAF/acasa/!ut/p/a1/hZBNb8IwDIZ_C4ceqUPRUOAWCqJDgxui5FKlxbSVQhKZbBP8elLQpB34sHzx4_eVP0BCDtKon7ZWvrVG6a6WoyIbZKMs4cmSi_mUiZSvNzwNYDEMgl0QsCch2Dv_8pVgMbsNSGiVrmqQTvmm35qDhXyPlS5QY-XJmrbCO4n_kUGHTpWikFh0XdiCfDftLnhxTti31ra8vWYnTDnkYTHCAxJS_E0BN967ScQiprHGj5hsxIRzEUuVRrNX9MjY2JOH_M8A7phfvqbjz74sz7-i17sCsWKIHQ!!/dl5/d5/L2dBISEvZ0FBIS9nQSEh/) pus la dispoziţie de MFP.

**Cererea privind utilizarea ca perioadă fiscală pentru TVA a semestrului sau anului calendaristic pentru anul curent, Formularul 306**. Se depune de persoanele impozabile înregistrate în scopuri de TVA conform art. 316 din Codul fiscal.

**Declarația privind sumele rezultate din ajustarea taxei pe valoarea adăugată, Formularul 307**. Se depune de persoanele impozabile prevăzute la art. 280 alin. (6), art. 270 alin. (7), art.310 alin. (7), art.316 alin. (11) lit. a) - e) și g) din noul Cod fiscal. Declaraţia se depune la organul fiscal în a cărui evidenţă persoana impozabilă este înregistrată ca plătitor de impozite şi taxe, direct sau prin împuternicit, la registratură sau la poştă, prin scrisoare recomandată.

**Declarația privind taxa pe valoarea adăugată colectată datorată de către persoanele impozabile al căror cod de înregistrare în scopuri de taxă pe valoarea adăugată a fost anulat conform art. 316 alin. (11) lit. a) - e), lit. g) sau lit.h) din Codul fiscal, Formularul 311**. Se depune de persoanele impozabile al căror cod de TVA a fost anulat conform art. 316 alin. (11) lit. a) - e), lit. g) sau lit. h) din Codul fiscal și care efectuează în perioada în care nu au cod valid de TVA, livrări și/sau achiziții /prestări de bunuri/ servicii care sunt obligate la plata TVA. Declaraţia se depune, la organul fiscal în a cărui rază teritorială persoana impozabilă îşi are domiciliul fiscal sau în a cărui evidenţă aceasta se află înregistrată ca plătitor de impozite şi taxe.

**Declarația recapitulativă privind livrările/achizițiile/prestările intracomunitare de bunuri pentru luna trecută, Formular 390 VIES**. Se depune de către contribuabilii înregistrați în scopuri de TVA conform art. 316 sau art. 317 din Codul fiscal. Declaraţiile recapitulative se depun lunar numai pentru perioadele în care ia naştere exigibilitatea taxei pentru operaţiunile menţionate la art. 325 alin. (1) din Legea nr. 227/2015 privind codul fiscal, până la data de 25 inclusiv a lunii următoare acesteia.

**Cererea de restituire a accizelor în cazul vânzărilor la distanţă, pe trimestrul precedent - Formular (anexa nr. 39)**. Se depune de către vânzători pentru livrările efectuate în cadrul vânzării la distanţă.

## *Taxele și impozitele ce trebuie plătite până pe 26 noiembrie, inclusiv*

Conform calendarului fiscal pus la dispoziția contribuabililor de ANAF, 26 februarie va fi termenul-limită pentru următoarele taxe și impozite:**Plata impozitului reținut la sursă în luna precedentă** - se plătește de către contribuabilii care obțin venituri din drepturi de proprietate intelectuală, din premii și jocuri de noroc, obținute de nerezidenți sau din alte surse;

**Plata taxei anuale pentru autorizația de exploatare a jocurilor de noroc** (sumele care rezultă din aplicarea procentelor prevăzute în anexă la veniturile estimate de operatorul economic, dar nu mai puțin decât taxa anuală minimală - până la data de 25 inclusiv a lunii următoare celei în care documentația a fost aprobată; în cazul în care, în cursul anului de autorizare, încasările efective depășesc încasările estimate prin documentația prezentată la data autorizării, taxa se va recalcula prin aplicarea cotei procentuale asupra încasărilor efective cumulate de la începutul perioadei de autorizare. Recalcularea se va efectua lunar, începând cu prima lună în care se înregistrează depășirea rezultatelor estimate. Încasările efective cumulate și taxa plătită de la începutul perioadei de autorizare până la finele lunii precedente celei pentru care se face regularizarea se va declara și plăti până la data de 25 a lunii următoare).Se plătește de către organizatorii de jocuri de tip pariu, jocuri de noroc, bingo organizate prin TV, pariuri on-line, jocuri bingo prin internet, sisteme de telefonie fixă sau mobilă, jocuri de noroc on-line;

* Accize;
* TVA;
* Impozite datorate bugetului de stat:
  + - Impozit pe țițeiul și gazele naturale din producția internă;
    - Impozit pe veniturile nerezidenților;
    - Impozit pe salarii (OP separat pentru Sediu Social și fiecare sediu secundar, dacă este cazul);
    - Impozit pe veniturile din activități independente, cu regim de reținere la sursă;
    - Impozit pe veniturile din dividende plătite în luna precedentă;
    - Impozit pe veniturile din dobânzi;
    - Impozit pe alte venituri din investiții;
    - Impozit pe veniturile din pensii;
    - Impozit pe veniturile din premii și din jocuri de noroc;
    - Impozit pe veniturile din alte surse.

***Formularele scadente în 28 februarie***

**Declaraţia anuală privind impozitul pe reprezentanţe, Formularul 108**. Se depune la organul fiscal competent, până în ultima zi a lunii februarie inclusiv a anului de impunere, de către reprezentanța unei/unor persoane juridice străine, autorizată să funcționeze în România, potrivit legii.

**Declarația informativă privind impozitul reținut la sursă și câștigurile/pierderile realizate, pe beneficiari de venit pentru anul precedent, Formularul 205**. Se depune de către plătitorii următoarelor tipuri de venituri:

* din dividende;
* din dobânzi;
* din lichidarea unei persoane juridice;
* din premii;
* din jocuri de noroc cu impunere finală;
* din alte surse.

**Declarația informativă privind impozitul reținut la sursă/veniturile scutite, pe beneficiari de venit nerezidenți, Formularul 207**. Se depune de plătitorul de venit prevăzut la art.224, alin.(1) din Codul fiscal, respectiv persoana desemnată din cadrul asocierii/entității transparente fiscal prevăzută la art.224, alin.(2) din Codul fiscal, care au obligația calculării, reținerii și plății impozitului pe veniturile cu regim de reținere la sursă a impozitului conform titlului VI din Codul fiscal sau convențiilor de evitare a dublei impuneri încheiate de România cu alte state, precum și pentru veniturile scutite de impozit potrivit titlului VI din Codul fiscal sau convențiilor de evitare a dublei impuneri încheiate de România cu alte state.

**Atenție!** Potrivit specialiștilor de la EY România, nerezidenții sunt obligați să se înregistreze fiscal în România. Totuși, declarația poate fi depusă și fără a fi introdus CUI-ul din România al nerezidenților, neexistând sancțiuni pentru depunerea cu erori a formularului. Totuși, Fiscul poate veni în control dacă va sesiza neconcordanțe între formularele 100 și 207.

**Declaraţia informativă privind veniturile din economii obținute din România de persoanele fizice rezidente în state membre ale Uniunii Europene, țări terțe și teritorii dependente sau asociate pentru plățile făcute în anul precedent, Formularul 400**. Se depune de plătitorii de venituri din economii obținute din România de persoanele fizice rezidente în state membre ale Uniunii Europene, țări terțe și teritorii dependente sau asociate.

**Declarația informativă privind veniturile de natură salarială sau asimilate salariilor, inclusiv remunerațiile administratorilor și ale altor persoane asimilate acestora, rezidenți ai altor state membre ale Uniunii Europene, realizate în România pentru anul precedent, Formularul 402**. Se depune de plătitorii veniturilor de natură salarială sau asimilate salariilor/remunerațiilor administratorilor și ale altor persoane asimilate acestora, denumiți în continuare entități raportoare, care au obligația calculării, reținerii și virării impozitului pe veniturile din astfel de remunerații.

**Declarația informativă privind produsele de asigurări de viață contractate de rezidenți ai altor state membre ale Uniunii Europene pe teritoriul României pentru anul precedent, Formularul 403**. Se depune de către asigurători, definiți conform Legii nr. 32/2000 privind activitatea de asigurare și supravegherea asigurărilor, cu modificările și completările ulterioare.

**Declaraţia informativă privind livrările/prestările și achizițiile efectuate pe teritoriul național aferente perioadei de raportare precedente, Formularul 394**, aferentă lunii ianuarie 2018, are și ea termenul în ultima zi a lunii februarie.

În noul format al formularului 394 trebuie cuprinse toate operaţiunile de livrări sau achiziţii de bunuri efectuate către, dar şi de la contribuabili, fie ei plătitori sau neplătitori de TVA (persoane fizice şi persoane juridice). Documentul trebuie transmis chiar dacă în luna ianuarie nu au fost realizate operaţiuni de natura celor care fac obiectul declaraţiei. Obligaţia transmiterii formularului revine:

* persoanelor impozabile înregistrate în scopuri de TVA în România, conform art. 316 din Codul fiscal, obligate la plata taxei conform art. 307 alin. (1), (2), (6) și (7) din Codul fiscal, pentru operațiuni impozabile în România conform art. 268 alin.(1) din Codul fiscal;
* persoanelor impozabile înregistrate în scopuri de TVA în România, conform art. 316 din Codul fiscal, care realizează în România, de la persoanele impozabile înregistrate în scopuri de TVA în România, achiziții de bunuri sau servicii taxabile.

În fine, 28 februarie 2018 va fi termenul-limită pentru depunerea **cererii de restituire a accizelor** de către importatori pentru trimestrul precedent. Aceasta se depune de către beneficiarii scutirilor de accize (instituții, organizații).